**8. FILMSKI TABOR**

Nova Gorica, 11.-16. avgust 2019

**Ustanova Silvana Furlana** v sodelovanju s **Kinoateljejem** in ob podpori Mestne občine Nova Gorica ter častnim pokroviteljstvom Konzulata Republike Poljske v Sloveniji tudi letos organizira že 8. mednarodni mladinski filmski tabor.

Mednarodni tabor spodbuja ustvarjalnost mladih na področju filmske kulture. Namen srečanja pa bo povezati ljubezen do filma in filmske umetnosti z medsebojnim druženjem in tkanjem novih prijateljskih vezi v sproščenem okolju goriškega mesta na meji. Udeleženci bodo razdeljeni v manjše skupine, znotraj katerih bodo zasnovali svoje ideje za film, si razdelili naloge, ki jih bodo pri izdelavi filma opravljali (scenarij, režija, igra, snemanje, montaža..) ter pod strokovnim vodstvom mentorjev posneli kratke filmčke.

Za udeležbo na taboru niso potrebna predznanja ali izkušnje na področju filmskega ustvarjanja, temveč jasno izražena želja v obliki kratke predstavitve. Zaradi velikega zanimanja prosimo, da nam **k prijavnici priložite kratek opis vaše motivacije** (zakaj si to izkušnjo zares želite?) **in nakažite idejo**, izhodišče za zgodbo filma v nekaj stavkih (lahko samo kot zanimiva ideja ali bolj dodelana zgodba).

Priporočena starost je vsaj 12 let.

Filmski tabor bo potekal **od nedelje 11. avgusta do petka 16. avgusta** v prostorih Dijaškega doma v Novi Gorici (Streliška pot 7). Mladi bodo ustvarjali pod mentorstvom Neli Maraž, Lea Černica, Fabrisa Šulina, Urbana Koširja, Kaje Trkman, Jureta Batagelja in Mateje Zorn. Za mentorstvo pri zasnovi scenarija bo poskrbel Miroslav Mandić, osnove igre bodo odkrivali z gostjo, filmsko igralko Luno Zimić Mijović.

Nastale kratke filme bodo udeleženci predstavili staršem in širši javnosti na zaključnem večeru v petek 16. avgusta v mestni hiši v Novi Gorici, predvidoma ob 20.00 uri.

Prijavnina znaša 100.-€ in predstavlja pokrivanje stroškov nastanitve in prehrane 6 dnevnega tabora; za strokovno mentorstvo in opremo poskrbijo organizatorji.

Prijave sprejemamo do zapolnitve prostih mest.

Prosim, da nam vašo prijavo (izpolnjeni obrazec) pošljete na e-naslov: mbratasevec@gmail.com ali zornmateja@gmail.com, kjer smo vam na voljo tudi za vsa dodatna pojasnila.

Hvala za zaupanje in lep pozdrav,

Ustanova Silvana Furlana & Kinoatelje